title: Regolament ta' Implimentazzjoni tal-Kummissjoni (UE) 2016/2226 tad-9 ta' Diċembru 2016 li jwettaq tnaqqis tal-kwoti tas-sajd disponibbli għal ċerti stokkijiet fl-2016 minħabba sajd żejjed fis-snin preċedenti

text:
               10.12.2016

               MT

               Il-Ġurnal Uffiċjali tal-Unjoni Ewropea

               L 336/28

         REGOLAMENT TA' IMPLIMENTAZZJONI TAL-KUMMISSJONI (UE) 2016/2226
   tad-9 ta' Diċembru 2016
   li jwettaq tnaqqis tal-kwoti tas-sajd disponibbli għal ċerti stokkijiet fl-2016 minħabba sajd żejjed fis-snin preċedenti
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema Komunitarja ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b'mod partikolari l-Artikolu 105(1), (2), u (3) tiegħu,
   Billi:

               (1)

               Il-kwoti tas-sajd għas-sena 2015 ġew stabbiliti bir-Regolamenti li ġejjin:

                           —

                           Ir-Regolament tal-Kunsill (UE) Nru 1221/2014 (2),

                           —

                           Ir-Regolament tal-Kunsill (UE) Nru 1367/2014 (3),

                           —

                           Ir-Regolament tal-Kunsill (UE) 2015/104 (4), u

                           —

                           Ir-Regolament tal-Kunsill (UE) 2015/106 (5).

               (2)

               Il-kwoti tas-sajd għas-sena 2016 ġew stabbiliti bir-Regolamenti li ġejjin:

                           —

                           Ir-Regolament tal-Kunsill (UE) Nru 1367/2014,

                           —

                           Ir-Regolament tal-Kunsill (UE) 2015/2072 (6),

                           —

                           Ir-Regolament tal-Kunsill (UE) 2016/72 (7), u

                           —

                           Ir-Regolament tal-Kunsill (UE) 2016/73 (8).

               (3)

               Skont l-Artikolu 105(1) tar-Regolament (KE) Nru 1224/2009, meta l-Kummissjoni tkun stabbiliet li Stat Membru jkun qabeż il-kwoti tas-sajd li kienu allokati għalih, il-Kummissjoni għandha tnaqqas il-kwoti tas-sajd futuri ta' dak l-Istat Membru.

               (4)

               L-Artikolu 105(2) u (3) tar-Regolament (KE) Nru 1224/2009 jipprevedi li dan it-tnaqqis tal-kwoti tas-sajd għandu jsir fis-sena/snin ta' wara billi jiġu applikati l-fatturi rispettivi ta' multiplikazzjoni mogħtija f'dawk il-paragrafi.

               (5)

               Ċerti Stati Membri qabżu l-kwoti tas-sajd allokati lilhom għall-2015. Għalhekk, jixraq li jitwettaq tnaqqis tal-kwoti tas-sajd allokati lilhom fl-2016 u, fejn rilevanti, fis-snin ta' wara, għall-istokkijiet mistada żżejjed.

               (6)

               Ir-Regolament ta' Implimentazzjoni tal-Kummissjoni (UE) 2015/1801 (9) u r-Regolament ta' Implimentazzjoni tal-Kummissjoni (UE) 2015/2404 (10) stipulaw tnaqqis tal-kwoti tas-sajd għal ċerti pajjiżi u speċijiet għall-2015. Madanakollu, għal ċerti Stati Membri, it-tnaqqis li kellu jiġi applikat għal ċerti speċijiet kien ikbar mill-kwoti rispettivi disponibbli fl-2015 u għalhekk ma setax jitwettaq bis-sħiħ matul dik is-sena. Biex ikun żgurat li f'każijiet bħal dawn jitnaqqas l-ammont kollu għall-istokkijiet rispettivi, għandhom jitqiesu l-kwantitajiet li jkun għad fadal meta jiġi stabbilit it-tnaqqis tal-kwoti għall-2016 u, fejn rilevanti, minn kwoti sussegwenti.

               (7)

               Permezz ta' ittra bid-data tal-25 ta' Ottubru 2015, bi qbil mal-Artikolu 3(3) tar-Regolament tal-Kunsill (KE) Nru 847/96 (11), il-Ġermanja talbet il-permess tal-Kummissjoni biex tkun tista' tiżbarka kwantitajiet addizzjonali tal-barbun imperjali u tal-barbun lixx fl-ilmijiet tal-Unjoni taż-żoni IIa u IV (T/B/2AC4-C) fil-limiti ta' 10 % tal-kwota. Il-kwantitajiet addizzjonali li jingħataw skont din il-proċedura għandhom jitqiesu li jiskorru l-qabdiet permessi għall-iskopijiet tat-tnaqqis previst fl-Artikolu 105 tar-Regolament (KE) Nru 1224/2009.

               (8)

               It-tnaqqis mill-kwoti tas-sajd previst minn dan ir-Regolament għandu japplika mingħajr preġudizzju għat-tnaqqis applikabbli għall-kwoti tal-2016 skont ir-Regolament ta' Implimentazzjoni tal-Kummissjoni (UE) Nru 185/2013 (12).

               (9)

               Billi l-kwoti jingħataw f'tunnellati, il-kwantitajiet li fihom inqas minn tunnellata ma għandhomx jitqiesu,

         ADOTTAT DAN IR-REGOLAMENT:
   Artikolu 1
   1.   Il-kwoti tas-sajd iffissati fir-Regolamenti (UE) Nru 1367/2014, (UE) 2015/2072, (UE) 2016/72, u (UE) 2016/73 għas-sena 2016 għandhom jitnaqqsu skont kif stabbilit fl-Anness ta' dan ir-Regolament.
   2.   Il-paragrafu 1 għandu japplika mingħajr preġudizzju għat-tnaqqis previst fir-Regolament ta' Implimentazzjoni (UE) Nru 185/2013.
   Artikolu 2
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' Diċembru 2016.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 22.12.2009, p. 1.

      (2)  Ir-Regolament tal-Kunsill (UE) Nru 1221/2014 tal-10 ta' Novembru 2014 li jistabbilixxi l-opportunitajiet tas-sajd għall-2015 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolamenti (UE) Nru 43/2014 u (UE) Nru 1180/2013 (ĠU L 330, 15.11.2014, p. 16).

      (3)  Ir-Regolament tal-Kunsill (UE) Nru 1367/2014 tal-15 ta' Diċembru 2014 li jiffissa għall-2015 u l-2016 l-opportunitajiet tas-sajd għall-bastimenti tal-Unjoni għal ċerti stokkijiet ta' ħut tal-baħar fond (ĠU L 366, 20.12.2014, p. 1).

      (4)  Ir-Regolament tal-Kunsill (UE) 2015/104 tad-19 ta' Jannar 2015 li jiffissa għall-2015 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-Unjoni u, għal bastimenti tal-Unjoni, f'ċerti ilmijiet mhux tal-Unjoni, li jemenda r-Regolament (UE) Nru 43/2014 u li jħassar ir-Regolament (UE) Nru 779/2014 (ĠU L 22, 28.1.2015, p. 1).

      (5)  Ir-Regolament tal-Kunsill (UE) 2015/106 tad-19 ta' Jannar 2015 li jistabbilixxi l-opportunitajiet tas-sajd għall-2015 għal ċerti stokkijiet tal-ħut u gruppi ta' stokkijiet tal-ħut fil-Baħar l-Iswed (ĠU L 19, 24.1.2015, p. 8).

      (6)  Ir-Regolament tal-Kunsill (UE) 2015/2072 tas-17 ta' Novembru 2015 li jiffissal-opportunitajiet tas-sajd għall-2016 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolamenti (UE) Nru 1221/2014 u (UE) 2015/104 (ĠU L 302, 19.11.2015, p. 1).

      (7)  Ir-Regolament tal-Kunsill (UE) 2016/72 tat-22 ta' Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut u ċerti gruppi ta' stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f'ċerti ilmijiet mhux tal-Unjoni, u li jemenda r-Regolament (UE) 2015/104 (ĠU L 22, 28.1.2016, p. 1).

      (8)  Ir-Regolament tal-Kunsill (UE) 2016/73 tat-18 ta' Jannar 2016 li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed (ĠU L 16, 23.1.2016, p. 1).

      (9)  Ir-Regolament ta' Implimentazzjoni tal-Kummissjoni (UE) 2015/1801 tas-7 ta' Ottubru 2015 li jwettaq tnaqqis tal-kwoti tas-sajd disponibbli għal ċerti stokkijiet fl-2015 minħabba sajd eċċessiv fis-snin preċedenti (ĠU L 263, 8.10.2015, p. 19).

      (10)  Ir-Regolament ta' Implimentazzjoni tal-Kummissjoni (UE) 2015/2404 tas-16 ta' Diċembru 2015 għat-twettiq ta' tnaqqis mill-kwoti tas-sajd disponibbli għal ċerti stokkijiet fl-2015 minħabba sajd eċċessiv ta' stokkijiet oħrajn fis-snin ta' qabel u li jemenda r-Regolament ta' Implimentazzjoni (UE) 2015/1801 (ĠU L 333, 19.12.2015, p. 73).

      (11)  Ir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TAC u l-kwoti (ĠU L 115, 9.5.1996, p. 3).

      (12)  Ir-Regolament ta' Implimentazzjoni tal-Kummissjoni (UE) Nru 185/2013 tal-5 ta' Marzu 2013 li jipprovdi għal tnaqqis minn ċerti kwoti tas-sajd allokati lil Spanja fl-2013 u fis-snin sussegwenti minħabba s-sajd żejjed ta' ċertu kwota tal-kavalli fl-2009 (ĠU L 62, 6.3.2013, p. 62).

      ANNESS

         TNAQQIS MILL-KWOTI TAL-ISTOKKIJIET LI SAR SAJD EĊĊESSIV TAGĦHOM

                  Stat Membru

                  Kodiċi tal-ispeċi

                  Kodiċi taż-żona

                  Isem l-ispeċi

                  Isem iż-żona

                  Kwota inizjali tal-2015 (f'kilogrammi)

                  L-iżbark permess għall-2015 (Il-kwantità totali addattata f'kilogrammi) (1)

                  Qabdiet totali fl-2015 (il-kwantità f'kilogrammi)

                  Il-konsum tal-kwota relatat mal-iżbark permess

                  Sajd eċċessiv relatat mal-iżbark permess (il-kwantità f'kilogrammi)

                  Fattur ta' Multiplikazzjoni (2)

                  Fattur ta' Multiplikazzjoni addizzjonali (3)
                      (4)

                  Tnaqqis pendenti mis-snin preċedenti (5) (il-kwantità f'kilogrammi)

                  Tnaqqis li għandu japplika fl-2016 (il-kwantità f'tunnellati)

                  (1)

                  (2)

                  (3)

                  (4)

                  (5)

                  (6)

                  (7)

                  (8)

                  (9)

                  (10)

                  (11)

                  (12)

                  (13)

                  (14)

                  BE

                  SOL

                  24-C.

                  Lingwata komuni

                  L-ilmijiet tal-Unjoni taż-żoni IIa u IV

                  991 000

                  929 510

                  939 590

                  101,08 %

                  10 080

                  /

                  /

                  /

                  10 080

                  BE

                  SRX

                  07D.

                  Rebekkini u raj

                  L-ilmijiet tal-Unjoni taż-żona VIId

                  72 000

                  70 511

                  69 495

                  98,56 %

                  – 1 016

                  /

                  /

                  1 097

                  81

                  BE

                  SRX

                  2AC4-C

                  Rebekkini u raj

                  L-ilmijiet tal-Unjoni taż-żoni IIa u IV

                  211 000

                  245 500

                  256 147

                  104,34 %

                  10 647

                  /

                  /

                  /

                  10 647

                  BE

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  725 000

                  915 262

                  918 243

                  100,33 %

                  2 981

                  /

                  /

                  /

                  2 981

                  DE

                  T/B

                  2AC4-C

                  Barbun imperjali/Barbun lixx

                  L-ilmijiet tal-Unjoni taż-żoni IIa u IV

                  186 000

                  349 000

                  350 186

                  100,34 %

                  1 186

                  /

                  /

                  /

                  1 186  (10)

                  DK

                  COD

                  03AN.

                  Bakkaljaw

                  Skagerrak

                  3 336 000

                  3 223 407

                  3 349 360

                  103,91 %

                  125 923

                  /

                  (C) (6)

                  /

                  125 923

                  DK

                  DGS

                  03 A-C.

                  Mazzola griża/mazzola

                  L-ilmijiet tal-Unjoni taż-żona IIIa

                  0

                  0

                  3 840

                  Ma japplikax

                  3 840

                  1,00

                  /

                  /

                  3 840

                  DK

                  DGS

                  2AC4-C

                  Mazzola griża/mazzola

                  L-ilmijiet tal-Unjoni taż-żoni IIa u IV

                  0

                  0

                  1 540

                  Ma japplikax

                  1 540

                  1,00

                  /

                  /

                  1 540

                  DK

                  HER

                  03 A-BC

                  Aringa

                  Iż-żona IIIa

                  5 692 000

                  5 770 000

                  6 056 070

                  104,96 %

                  286 070

                  /

                  /

                  /

                  286 070

                  DK

                  NOP

                  04-N.

                  Merluzz tan-Norveġja

                  L-ilmijiet Norveġiżi taż-żona IV

                  0

                  0

                  28 270

                  Ma japplikax

                  28 270

                  1,00

                  /

                  /

                  28 270

                  DK

                  SAN

                  234_1

                  Ċiċċirell

                  Żona ta' ġestjoni 1 taċ-ċiċċirell fl-ilmijiet tal-Unjoni

                  125 459 000

                  115 924 000

                  130 977 950

                  112,99 %

                  15 053 950

                  1,2

                  /

                  /

                  18 064 740

                  DK

                  SAN

                  234_6

                  Ċiċċirell

                  Żona ta' ġestjoni 6 taċ-ċiċċirell fl-ilmijiet tal-Unjoni

                  206 000

                  219 000

                  228 860

                  104,50 %

                  9 860

                  /

                  /

                  /

                  9 860

                  ES

                  ALF

                  3X14-

                  Fonsa ħamra

                  L-ilmijiet tal-Unjoni u internazzjonali taż-żoni III, IV, V, VI, VII, VIII, IX, X, XII u XIV

                  67 000

                  80 045

                  62 544

                  78,13 %

                  – 9 496  (7)

                  /

                  /

                  16 159

                  6 663

                  ES

                  ANE

                  08.

                  Inċova

                  VIII

                  22 500 000

                  22 923 784

                  24 068 471

                  104,99 %

                  1 144 687

                  /

                  /

                  /

                  1 144 687

                  ES

                  BSF

                  8910-

                  Ċinturin Iswed

                  L-ilmijiet tal-Unjoni u l-ilmijiet internazzjonali taż-żoni VIII, IX u X

                  12 000

                  30 050

                  110

                  0,37 %

                  – 26 936  (8)

                  /

                  /

                  29 639

                  2 703

                  ES

                  BUM

                  ATLANT

                  Marlin blu

                  L-Oċean Atlantiku

                  10 360

                  20 360

                  134 082

                  658,56 %

                  113 722

                  2,0

                  A

                  172 878

                  514 044

                  ES

                  COD

                  1/2B

                  Bakkaljaw

                  I u IIb

                  13 283 000

                  12 182 091

                  12 391 441

                  101,72 %

                  209 350

                  /

                  /

                  /

                  209 350

                  ES

                  GHL

                  1N2AB.

                  Ħalibatt tal-Groenlandja

                  L-ilmijiet Norveġiżi taż-żoni I u II

                  /

                  0

                  24 239

                  Ma japplikax

                  24 239

                  1,00

                  A

                  /

                  36 359

                  ES

                  RED

                  N3LN.

                  Redfish

                  Iż-żona 3LN tan-NAFO

                  /

                  171 440

                  173 836

                  101,40 %

                  2 396

                  /

                  /

                  /

                  2 396

                  ES

                  SOL

                  8AB.

                  Lingwata komuni

                  VIIIa u VIIIb

                  9 000

                  6 968

                  7 397

                  106,13 %

                  (429) (9)

                  /

                  (A+C) (6)
                      (9)

                  2 759

                  2 759

                  ES

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  43 800

                  412 000

                  445 713

                  108,18 %

                  33 713

                  /

                  /

                  /

                  33 713

                  ES

                  SRX

                  89-C.

                  Rebekkini u raj

                  L-ilmijiet tal-Unjoni taż-żoni VIII u IX

                  1 057 000

                  650 485

                  771 246

                  118,56 %

                  120 761

                  1,2

                  /

                  118 622

                  263 535

                  ES

                  USK

                  567EI.

                  Tusk

                  L-ilmijiet tal-Unjoni u l-ilmijiet internazzjonali taż-żoni V, VI u VII

                  46 000

                  135 008

                  62 646

                  46,40 %

                  – 72 362

                  /

                  /

                  58 762

                  0

                  ES

                  WHM

                  ATLANT

                  Marlin abjad

                  L-Oċean Atlantiku

                  24 310

                  24 310

                  68 613

                  282,24 %

                  44 303

                  1,00

                  A

                  72 539

                  138 994

                  FR

                  GHL

                  1N2AB.

                  Ħalibatt tal-Groenlandja

                  L-ilmijiet Norveġiżi taż-żoni I u II

                  /

                  2 000

                  7 957

                  397,85 %

                  5 957

                  1,00

                  /

                  /

                  5 957

                  FR

                  HAD

                  7X7A34

                  Merluzz tal-linja sewda

                  VIIb-k, VIII, IX u X; L-ilmijiet tal-Unjoni tas-CECAF 34.1.1.

                  5 561 000

                  5 760 984

                  5 775 607

                  100,25 %

                  14 623

                  /

                  /

                  /

                  14 623

                  FR

                  PLE

                  7HJK.

                  Barbun tat-tbajja'

                  VIIh, VIIj u VIIk

                  17 000

                  57 007

                  59 833

                  104,95 %

                  2 826

                  /

                  /

                  /

                  2 826

                  FR

                  SRX

                  07D.

                  Rebekkini u raj

                  L-ilmijiet tal-Unjoni taż-żona VIId

                  602 000

                  591 586

                  689 868

                  116,61 %

                  98 282

                  1,00

                  /

                  /

                  98 282

                  FR

                  SRX

                  89-C.

                  Rebekkini u raj

                  L-ilmijiet tal-Unjoni taż-żoni VIII u IX

                  1 298 000

                  1 507 000

                  1 578 469

                  104,74 %

                  71 469

                  /

                  /

                  /

                  71 469

                  IE

                  COD

                  07 A.

                  Bakkaljaw

                  Fiż-żona VIIa

                  120 000

                  134 776

                  138 122

                  102,48 %

                  3 346

                  /

                  /

                  /

                  3 346

                  IE

                  SRX

                  67AKXD

                  Rebekkini u raj

                  L-ilmijiet tal-Unjoni taż-żoni VIa, VIb, VIIa-c u VIIe-k

                  1 048 000

                  946 554

                  1 044 694

                  110,37 %

                  98 140

                  1,00

                  /

                  /

                  98 140

                  NL

                  ANE

                  08.

                  Inċova

                  VIII

                  /

                  0

                  12 493

                  Ma japplikax

                  12 493

                  1,00

                  /

                  /

                  12 493

                  NL

                  COD

                  2A3AX4

                  Bakkaljaw

                  IV; L-ilmijiet tal-Unjoni taż-żona IIa; u l-parti taż-żona IIIa li mhijiex koperta minn Skagerrak u minn Kattegat

                  2 800 000

                  1 340 520

                  1 348 815

                  100,62 %

                  8 295

                  /

                  (C) (6)

                  /

                  8 295

                  NL

                  HER

                  *25B-F

                  Aringa

                  II, Vb fit-Tramuntana ta' 62° N (l-ilmijiet tal-Gżejjer Faeroe)

                  1 104 000

                  1 841 160

                  2 230 998

                  121,17 %

                  389 838

                  1,4

                  /

                  /

                  545 773

                  NL

                  HKE

                  3 A/BCD

                  Merluzz

                  Iż-żona IIIa; L-ilmijiet tal-Unjoni tas-Sottodiviżjonijiet 22-32

                  /

                  0

                  1 575

                  Ma japplikax

                  1 575

                  1,00

                  A + C (11)

                  /

                  2 363

                  NL

                  MAC

                  *3A4BC

                  Kavall

                  IIIa u IVbc

                  490 000

                  1 084 500

                  1 090 087

                  100,52 %

                  5 587

                  /

                  /

                  /

                  5 587

                  NL

                  POK

                  2A34.

                  Pollakkju iswed

                  IIIa u IV; l-ilmijiet tal-Unjoni taż-żoni IIa, IIIb, IIIc u tas-Sottotaqsimiet 22-32

                  68 000

                  56 600

                  63 411

                  112,03 %

                  6 811

                  1,00

                  /

                  /

                  6 811

                  NL

                  SRX

                  2AC4-C

                  Rebekkini u raj

                  L-ilmijiet tal-Unjoni taż-żoni IIa u IV

                  180 000

                  245 300

                  252 765

                  103,04 %

                  7 465

                  /

                  /

                  /

                  7 465

                  NL

                  T/B

                  2AC4-C

                  Barbun imperjali u barbun lixx

                  L-ilmijiet tal-Unjoni taż-żoni IIa u IV

                  2 579 000

                  2 783 000

                  2 793 239

                  100,37 %

                  10 239

                  /

                  /

                  /

                  10 239

                  NL

                  WHB

                  1X14

                  Stokkafixx

                  L-ilmijiet tal-Unjoni u l-ilmijiet internazzjonali taż-żoni I, II, III, IV, V, VI, VII, VIIIa, VIIIb, VIIId, VIIIe, XII u XIV

                  36 711 000

                  55 297 456

                  55 584 332

                  100,52 %

                  286 876

                  /

                  /

                  /

                  286 876

                  NL

                  WHG

                  2AC4.

                  Merlangu

                  IV; L-ilmijiet tal-Unjoni taż-żona IIa

                  699 000

                  527 900

                  547 717

                  103,75 %

                  19 817

                  /

                  /

                  /

                  19 817

                  NL

                  WHG

                  56-14

                  Merlangu

                  VI; L-ilmijiet tal-Unjoni u l-ilmijiet internazzjonali taż-żona Vb; l-ilmijiet internazzjonali taż-żoni XII u XIV

                  /

                  0

                  11 475

                  Ma japplikax

                  11 475

                  1,00

                  /

                  /

                  11 475

                  PT

                  GHL

                  1N2AB

                  Il-ħalibatt tal-Groenlandja

                  L-ilmijiet Norveġiżi taż-żoni I u II

                  /

                  0

                  6 098

                  Ma japplikax

                  6 098

                  1,00

                  /

                  /

                  6 098

                  PT

                  POK

                  1N2AB.

                  Pollakkju iswed

                  L-ilmijiet Norveġiżi taż-żoni I u II

                  /

                  9 700

                  9 690

                  99,90 %

                  – 10

                  /

                  /

                  145 616

                  145 606

                  UK

                  COD

                  2A3AX4

                  Bakkaljaw

                  IV; L-ilmijiet tal-Unjoni taż-żona IIa; u l-parti taż-żona IIIa li mhijiex koperta minn Skagerrak u minn Kattegat

                  11 369 000

                  14 828 600

                  14 846 189

                  100,12 %

                  17 589

                  /

                  (C) (6)

                  /

                  17 589

                  UK

                  HER

                  4AB.

                  Aringa

                  L-ilmijiet tal-Unjoni u dawk Norveġiżi taż-żona IV fit-Tramuntana ta' 53° 30′ N

                  62 292 000

                  66 892 860

                  68 024 970

                  101,69 %

                  1 132 100

                  /

                  /

                  /

                  1 132 110

                  UK

                  MAC

                  2CX14-

                  Kavall

                  VI, VII, VIIIa, VIIIb, VIIId u VIIIe; L-ilmijiet tal-Unjoni u l-ilmijiet internazzjonali taż-żona Vb; l-ilmijiet internazzjonali taż-żoni IIa, XII u XIV

                  245 363 000

                  237 093 794

                  242 496 391

                  102,28 %

                  5 402 597

                  /

                  (A) (6)

                  /

                  5 402 597

                  UK

                  MAC

                  *3A4BC

                  Kavall

                  IIIa u IVbc

                  490 000

                  620 500

                  626 677

                  101,00 %

                  6 177

                  /

                  /

                  /

                  6 177

                  UK

                  SAN

                  234_1

                  Ċiċċirell

                  Żona ta' ġestjoni 1 taċ-ċiċċirell fl-ilmijiet tal-Unjoni

                  2 742 000

                  1 219 400

                  2 000 034

                  164,02 %

                  780 634

                  2,00

                  /

                  /

                  1 561 268

         (1)  Il-kwoti disponibbli għal Stat Membru skont ir-Regolamenti rilevanti dwar l-opportunitajiet għas-sajd wara li jitqiesu l-iskambji tal-opportunitajiet għas-sajd skont l-Artikolu 16(8) tar-Regolament (UE) Nru 1380/2013 tal-Parlament Ewropew u tal-Kunsill (ĠU L 354, 28.12.2013, p. 22), it-trasferimenti tal-kwoti mill-2014 għall-2015 skont l-Artikolu 4(2) tar-Regolament tal-Kunsill (KE) Nru 847/96 (ĠU L 115, 9.5.1996, p. 3) skont l-Artikolu 5a tar-Regolament tal-Kunsill (UE) Nru 1221/2014 (ĠU L 330, 15.11.2014, p. 16), skontl-Artikolu 18a tar-Regolament tal-Kunsill (UE) 2015/104 (ĠU L 22, 28.1.2015, p. 1) jew ir-reallokazzjoni u t-tnaqqis tal-opportunitajiet għas-sajd skont l-Artikoli 37 u 105 tar-Regolament (KE) Nru 1224/2009.

         (2)  Kif stabbilit fl-Artikolu 105(2) tar-Regolament (KE) Nru 1224/2009. It-tnaqqis ekwivalenti għas-sajd eċċessiv * 1,00 għandu japplika fil-każijiet kollha ta' sajd eċċessiv li jkun 100 tunnellata jew inqas.

         (3)  Kif stabbilit fl-Artikolu 105(3) tar-Regolament (KE) Nru 1224/2009 u dejjem jekk is-sajd eċċessiv jaqbeż l-10 %.

         (4)  L-ittra “A” turi li ġie applikat fattur ta' multiplikazzjoni addizzjonali ta' 1,5 minħabba snin konsekuttivi ta' sajd żejjed fis-snin 2013, 2014 u 2015. L-ittra “C” turi li ġie applikat fattur ta' multiplikazzjoni addizzjonali ta' 1,5 għaliex l-istokk huwa soġġett għal pjan multiannwali.

         (5)  Il-kwantitajiet li fadal li ma setgħux jitnaqqsu fl-2015 skont ir-Regolament (UE) 2015/1801 kif emendat bir-Regolament (UE) 2015/2404 billi ma kienx hemm kwota disponibbli, jew ma kienx hemm kwota biżżejjed.

         (6)  Il-fattur ta' multiplikazzjoni addizzjonali ma jistax jiġi applikat billi s-sajd eċċessiv ma jaqbiżx l-10 % tal-iżbarkar permess.

         (7)  Il-kwantità mhux utilizzata li jifdal wara t-trasferiment ta' 8 005 kilogrammi mill-2015 għall-2016 skont ir-Regolament ta' Implimentazzjoni tal-Kummissjoni (UE) 2016/1142 (ĠU L 189, 14.7.2016, p. 9).

         (8)  Il-kwantità mhux utilizzata li jifdal wara t-trasferiment ta' 3 004 kilogrammi mill-2015 għall-2016 skont ir-Regolament ta' Implimentazzjoni tal-Kummissjoni (UE) 2016/1142.

         (9)  Il-kwantitajiet ta' inqas minn tunnellata ma jitqisux.

         (10)  Fuq talba tal-Ġermanja, ġew permessi mill-Kummissjoni żbarki addizzjonali sa 10 % tal-kwota għal T/B skont l-Artikolu 3(3) tar-Regolament (KE) Nru 847/96.

         (11)  Il-fatturi ta' multiplikazzjoni addizzjonali mhumiex kumulattivi u jinħadmu darba biss.


title: Regolament ta' Implimentazzjoni tal-Kummissjoni (UE) 2015/1430 tas-26 ta' Awwissu 2015 li jirreġistra denominazzjoni fir-reġistru tad-denominazzjonijiet ta' oriġini protetta u tal-indikazzjonijiet ġeografiċi protetti [Jambon de Lacaune (IĠP)]

text:
               27.8.2015

               MT

               Il-Ġurnal Uffiċjali tal-Unjoni Ewropea

               L 224/35

         REGOLAMENT TA' IMPLIMENTAZZJONI TAL-KUMMISSJONI (UE) 2015/1430
   tas-26 ta' Awwissu 2015
   li jirreġistra denominazzjoni fir-reġistru tad-denominazzjonijiet ta' oriġini protetta u tal-indikazzjonijiet ġeografiċi protetti [Jambon de Lacaune (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u b'mod partikolari l-Artikolu 52(2) tiegħu,
   Billi:

               (1)

               L-applikazzjoni ta' Franza biex id-denominazzjoni “Jambon de Lacaune” tiddaħħal fir-reġistru ġiet ippubblikata f'Il-Ġurnal Uffiċjali tal-Unjoni Ewropea
                   (2), u dan skont l-Artikolu 50(2)(a) tar-Regolament (UE) Nru 1151/2012.

               (2)

               Ladarba ma ġiet notifikata l-ebda dikjarazzjoni ta' oppożizzjoni lill-Kummissjoni, skont l-Artikolu 51 tar-Regolament (UE) Nru 1151/2012, id-denominazzjoni “Jambon de Lacaune” għandha tiġi rreġistrata.

               (3)

               Permezz tal-ittra li waslet fit-3 ta' Marzu 2014, l-awtoritajiet Franċiżi għarrfu lill-Kummissjoni li l-intrapriża SARL René Pujol, 11 avenue de Lattre de Tassigny, BP 52 81230 Lacaune u l-intrapriża salumerija Maison Nègre, 6 avenue de Naurois, 81230 Lacaune li jinsabu fit-territorju tagħhom, kienu kkummerċjalizzaw legalment il-prodott bl-isem “Jambon de Lacaune” billi użaw din id-denominazzjoni kontinwament għal iktar minn ħames snin; l-awtoritajiet ta' Franza nnotifikaw lill-Kummissjoni wkoll li dan il-punt tqajjem fil-qafas tal-proċedura nazzjonali ta' oppożizzjoni.

               (4)

               Billi l-intrapriżi SARL René Pujol u Maison Nègre imsemmija fil-punt 3, jissodisfaw il-kundizzjonijiet stabbiliti fl-Artikolu 15(1) tar-Regolament (UE) Nru 1151/2012, sabiex jibbenefikaw minn perjodu ta' tranżizzjoni biex jużaw legalment id-denominazzjoni tal-kummerċjalizzazzjoni wara r-reġistrazzjoni tagħha, dawn għandhom jingħataw perjodu ta' tranżizzjoni ta' ħames snin li jibda minn meta jressqu t-talba għar-reġistrazzjoni tad-denominazzjoni lill-Kummissjoni biex matulu jkunu jistgħu jibqgħu jużaw id-denominazzjoni “Jambon de Lacaune”.

               (5)

               Il-miżuri stipulati f'dan ir-Regolament huma konformi mal-opinjoni tal-Kumitat ta' Ġestjoni dwar il-Kwalità tal-Prodotti Agrikoli,

         ADOTTAT DAN IR-REGOLAMENT:
   Artikolu 1
   Id-denominazzjoni “Jambon de Lacaune” (IĠP) hija rreġistrata.
   Id-denominazzjoni msemmija fl-ewwel paragrafu tidentifika prodott tal-klassi 1.2 — Prodotti tal-laħam (imsajra, immellħa, affumikati, eċċ.) tal-Anness XI tar-Regolament ta' Implimentazzjoni tal-Kummissjoni (UE) Nru 668/2014 (3).
   Artikolu 2
   L-intrapriżi SARL René Pujol u Maison Nègrees huma awtorizzati biex jużaw d-deniminazzjoni rreġistrata “Jambon de Lacaune” (IĠP) sat-3 ta' Marzu 2019.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Awwissu 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 343, 14.12.2012, p. 1.

      (2)  ĠU C 47, 10.2.2015, p. 5.

      (3)  Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta' Ġunju 2014 li jistabbilixxi regoli għall-applikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).


title: Regolament ta' Implimentazzjoni tal-Kummissjoni (UE) Nru 1233/2014 tat- 18 ta' Novembru 2014 li jemenda r-Regolament (KE) Nru 2597/2001 li jiftaħ u jipprovdi għall-ġestjoni tal-kwoti tariffarji Komunitarji għal ċerti nbejjed li joriġinaw fir-Repubblika tal-Kroazja u f'dik li kienet ir-Repubblika Jugoslava tal-Maċedonja

text:
                  19.11.2014

                  MT

                  Il-Ġurnal Uffiċjali tal-Unjoni Ewropea

                  L 332/11

         REGOLAMENT TA' IMPLIMENTAZZJONI TAL-KUMMISSJONI (UE) Nru 1233/2014
         tat-18 ta' Novembru 2014
         li jemenda r-Regolament (KE) Nru 2597/2001 li jiftaħ u jipprovdi għall-ġestjoni tal-kwoti tariffarji Komunitarji għal ċerti nbejjed li joriġinaw fir-Repubblika tal-Kroazja u f'dik li kienet ir-Repubblika Jugoslava tal-Maċedonja
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari Artikoli 184 u 187 tiegħu,
         Wara li kkunsidrat ir-Regolament tal-Kunsill (KE) Nru 153/2002 tal-21 ta' Jannar 2002 fuq ċerti proċeduri għall-applikazzjoni tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri, fuq naħa, u dik li kienet ir-Repubblika Jugoslava tal-Maċedonja, fuq l-oħra, u għall-applikazzjoni tal-Ftehim Proviżorju bejn il-Komunità Ewropea u dik li kienet ir-Repubblika Jugoslava tal-Maċedonja (2), u b'mod partikolari l-Artikolu 7 tiegħu,
         Billi:

                     (1)

                     Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri, min-naħa l-waħda, u dik li kienet ir-Repubblika Jugoslava tal-Maċedonja, min-naħa l-oħra (“il-FSA”) kien iffirmat fil-Lussemburgu fid-9 ta' April 2001 u daħal fis-seħħ fl-1 ta' April 2004.

                     (2)

                     Il-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u dik li kienet ir-Repubblika Jugoslava tal-Maċedonja, min-naħa l-oħra, sabiex titqies l-adeżjoni tar-Repubblika tal-Kroazja fl-Unjoni Ewropea (3) (“il-Protokoll”) ġie ffirmat fit-18 ta' Lulju 2014. L-iffirmar f'isem l-Unjoni Ewropea u l-Istati Membri tagħha ġie awtorizzat permezz tad-Deċiżjoni tal-Kunsill 2014/665/UE (4). Sakemm jitlestew il-proċeduri għall-approvazzjoni ta' dan il-Protokoll mill-Kunsill f'isem il-Komunità Ewropea tal-Enerġija Atomika, dan japplika b'mod provviżorju b'effett mill-1 ta' Lulju 2013.

                     (3)

                     L-Artikolu 5 tal-Protokoll u l-Anness VII tiegħu jipprevedu tibdiliet fil-kwoti tariffarji eżistenti għal ċerti nbejjed f'kontenituri li jġorru aktar minn 2 litri li joriġinaw fdik li kienet ir-Repubblika Jugoslava tal-Maċedonja b'effett mill-1 ta' Lulju 2013.

                     (4)

                     Skont l-Artikolu 10 tal-Protokoll, għas-sena 2013, il-volumi tal-kwoti tariffarji ġodda u ż-żidiet fil-volumi tal-kwoti tariffarji eżistenti għandhom jiġu kkalkulati bħala pro rata tal-volumi annwali bażiċi speċifikati fil-Protokoll, billi titqies il-parti tal-perjodu li għadda qabel l-1 ta' Lulju 2013.

                     (5)

                     Mill-1 ta' Lulju 2013, id-distribuzzjoni ta' żieda fil-volum ta' kwota tariffarja b'40 500 hl għal inbejjed f'kontenituri li jesgħu aktar minn 2 litri għandha ssir billi jiġi żgurat trattament ugwali tal-operaturi li impurtaw inbejjed li joriġinaw fdik li kienet ir-Repubblika Jugoslava tal-Maċedonja skont il-linji tariffarji rilevanti fl-2013.

                     (6)

                     Sabiex wieħed jimplimenta l-kwoti tariffarji għall-inbid kif inhu stabbilit fil-Protokoll, hemm bżonn jiġi adattat ir-Regolament tal-Kummissjoni (KE) Nru 2597/2001 (5).

                     (7)

                     Barra minn hekk, wara l-adeżjoni tal-Kroazja mal-Unjoni Ewropea, ir-referenzi għall-kwoti tariffarji għal inbejjed li joriġinaw f'dak l-Istat Membru, kif previst fir-Regolament (KE) Nru 2597/2001, għandhom jitħassru.

                     (8)

                     Ir-Regolament (KE) Nru 2597/2001 għaldaqstant għandu jiġi emendat skont dan.

                     (9)

                     Billi l-Protokoll japplika mill-1 ta' Lulju 2013, dan ir-Regolament għandu japplika mill-istess data u jidħol fis-seħħ fil-jum tal-pubblikazzjoni tiegħu.

                     (10)

                     Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,

               ADOTTAT DAN IR-REGOLAMENT:

            Artikolu 1
            Ir-Regolament (KE) Nru 2597/2001 huwa emendat kif ġej:

                        (1)

                        It-titlu jinbidel b'dan li ġej:

                           “Ir-Regolament tal-Kummissjoni (KE) Nru 2597/2001 tat-28 ta' Diċembru 2001 li jiftaħ u jipprovdi għall-ġestjoni tal-kwoti tariffarji tal-Unjoni għal inbejjed li joriġinaw minn dik li kienet ir-Repubblika Jugoslava tal-Maċedonja”
                        ;

                        (2)

                        L-Artikolu 1 jinbidel b'dan li ġej:

                           “Artikolu 1

                              1.   Meta l-inbejjed imniżżla fl-Anness, li joriġinaw minn dik li kienet ir-Repubblika Jugoslava tal-Maċedonja, jitqiegħdu f'ċirkolazzjoni libera fl-Unjoni, għandhom jibbenefikaw minn eżenzjoni ta' dazju doganali, fi ħdan il-limiti tal-kwoti tariffarji annwali tal-Unjoni speċifikati f'dak l-Anness, f'konformità ma' dan ir-Regolament.

                              2.   Jekk dik li kienet ir-Repubblika Jugoslava tal-Maċedonja tħallas sussidji tal-esportazzjoni dwar il-prodotti rilevanti, l-eżenzjoni mid-dazju doganali fil-kwoti tariffarji previsti fil-protokoll addizzjonali konkluż bid-Deċiżjoni 2001/916/KE ('il-protokoll addizzjonali dwar l-inbid') għandha tiġi sospiża.”

                        (3)

                        L-Artikolu 3 jinbidel b'dan li ġej:

                           “Artikolu 3
                           Minkejja l-kundizzjonijiet stabbiliti fil-punt (5)(a) tal-Anness I mal-protokoll addizzjonali dwar l-inbid, l-importazzjoni tal-inbid ta' kwoti tariffarji fl-Unjoni msemmija fl-Artikolu 1(1) ta' dan ir-Regolament huwa soġġett għad-dispożizzjonijiet tal-protokoll applikabbli dwar id-definizzjoni tal-kunċett ta' prodotti oriġinarji u l-metodi tal-kooperazzjoni amministrattiva għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u dik li kienet ir-Repubblika Jugoslava tal-Maċedonja, min-naħa l-oħra.”

                        (4)

                        L-Artikolu 5 huwa mħassar.

                        (5)

                        L-Anness jinbidel bit-test mogħti fl-Anness ta' dan ir-Regolament.

            Artikolu 2
            Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Japplika mill-1 ta' Lulju 2013.

            Dan ir-Regolament jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta' Novembru 2014.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 671.

            (2)  ĠU L 25, 29.1.2002, p. 16.

            (3)  ĠU L 276, 18.9.2014, p. 3.

            (4)  Id-Deċiżjoni tal-Kunsill 2014/665/UE tat-18 ta' Frar 2014 dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni provviżorja tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa waħda, u dik li kienet ir-Repubblika Jugoslava tal-Maċedonja min-naħa l-oħra, biex titqies l-adeżjoni tar-Repubblika tal-Kroazja mal-Unjoni Ewropea (ĠU L 276, 18.9.2014, p. 1).

            (5)  Ir-Regolament tal-Kummissjoni (KE) Nru 2597/2001 tat-28 ta' Diċembru 2001 li jiftaħ u li jipprovdi għall-amministrazzjoni tal-kwoti tat-tariffi tal-Komunità għal ċerti nbejjed li joriġinaw fir-Repubblika tal-Kroazja u fl-ex Repubblika Jugoslava tal-Maċedonja (ĠU L 345, 29.12.2001, p. 35).

            ANNESS

                     “ANNESS
                     Il-kwoti tariffarji għall-inbejjed li joriġinaw minn dik li kieent ir-Repubblika Jugoslava tal-Maċedonja importati fl-Unjoni

                                 Numru tal-ordni

                                 Kodiċi NM (1)

                                 TARIC estensjoni

                                 Deskrizzjoni

                                 Volum tal-kwota 2013 (f'hl)

                                 Il-volum tal-kwota għall-2014 u s-snin ta' wara (f'hl) (3)

                                 Dazju fuq il-kwota tariffarja

                                 09.1558

                                 2204 10 93

                                 Inbid effervexxenti ta' kwalità, minbarra Xampanja jew Asti spumante; inbid ieħor ta' għeneb frisk, f'kontenituri li jesgħu 2 litri jew inqas

                                 85 000

                                 91 000  (4)

                                 Eżenzjoni

                                 2204 10 94

                                 2204 10 96

                                 2204 10 98

                                 2204 21 06

                                 2204 21 07

                                 2204 21 08

                                 2204 21 09

                                 ex 2204 21 93

                                 19, 29, 31, 41 u 51

                                 ex 2204 21 94

                                 19, 29, 31, 41 u 51

                                 2204 21 95

                                 ex 2204 21 96

                                 11, 21, 31, 41 u 51

                                 2204 21 97

                                 ex 2204 21 98

                                 11, 21, 31, 41 u 51

                                 09.1559

                                 2204 29 10

                                 Inbid ieħor ta' għeneb frisk, f'kontenituri li jesgħu iktar minn 2 litri

                                 354 500  (2)

                                 389 000  (5)

                                 Eżenzjoni

                                 2204 29 93

                                 ex 2204 29 94

                                 11, 21, 31, 41 u 51

                                 2204 29 95

                                 ex 2204 29 96

                                 11, 21, 31, 41 u 51

                                 2204 29 97

                                 ex 2204 29 98

                                 11, 21, 31, 41 u 51

               (1)  Minkejja r-regoli għall-interpretazzjoni tan-Nomenklatura Magħquda, il-kliem għad-deskrizzjoni tal-prodotti għandhom jiġu kkunsidrati li m'għandhomx aktar minn valur indikattiv, bl-iskema preferenzjali ddeterminata, fil-kuntest ta' dan l-Anness, mill-kopertura tal-kodiċijiet tan-NM. Meta jiġu indikati ex kodiċijiet tan-NM, l-iskema preferenzjali għandha tiġi stabbilita abbażi ta' applikazzjoni tal-kodiċi tan-NM u tad-deskrizzjoni korrispondenti meħudin flimkien.

               (2)  Għas-sena 2013, iż-żieda fil-volum tal-kwota tariffarja b'40 500 hl mill-1 ta' Lulju 2013, ikkalkulata bħala pro rata tal-volum bażiku billi titqies il-parti tal-perjodu li għaddiet qabel l-1 ta' Lulju 2013, għandhom jitqassmu, skont min japplika l-ewwel u soġġett għal applikazzjoni, fost operaturi li impurtaw inbejjed li joriġinaw fl-eks Repubblika Jugoslava tal-Maċedonja skont dawn il-linji tariffarji fl-2013.

               (3)  Jistgħu jsiru konsultazzjonijiet fuq talba ta' xi waħda mill-Partijiet Kontraenti sabiex jiġu adattati l-kwoti billi jiġu trasferiti kwantitajiet ta' akbar minn 6 000 hl mill-kwota li tapplika għall-pożizzjoni ex 2204 29 (numru tal-ordni 09.1559) mill-kwota li tapplika għall-pożizzjonijiet ex 2204 10 u ex 2204 21 (numru tal-ordni 09.1558).

               (4)  Mill-1 ta' Jannar 2015, dan il-volum ta' kwota għandu jiżdied kull sena b'6 000 hl.

               (5)  Mill-1 ta' Jannar 2015, dan il-volum ta' kwota għandu jitnaqqas kull sena b'6 000 hl.”